รัฐบาลไทย-ข่าวทำเนียบรัฐบาล-รัฐบาลจัดงานสโมสรสันนิบาตเฉลิมพระเกียรติ เนื่องในโอกาสทรงได้รับการทูลเกล้าทูลกระหม่อมถวายเครื่องอิสริยาภรณ์รัฐมิตราภรณ์ แห่งสาธารณรัฐประชาชนจีน
วันอาทิตย์ที่ 29 ธันวาคม 2562
รัฐบาลจัดงานสโมสรสันนิบาตเฉลิมพระเกียรติ เนื่องในโอกาสทรงได้รับการทูลเกล้าทูลกระหม่อมถวายเครื่องอิสริยาภรณ์รัฐมิตราภรณ์ แห่งสาธารณรัฐประชาชนจีน
รัฐบาลจัดงานสโมสรสันนิบาตเฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสทรงได้รับการทูลเกล้าทูลกระหม่อมถวายเครื่องอิสริยาภรณ์รัฐมิตราภรณ์ แห่งสาธารณรัฐประชาชนจีน
วันนี้ 29ธันวาคม2562เวลา11.00น.สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเสด็จพระราชดําเนินในงานสโมสรสันนิบาตเฉลิมพระเกียรติเนื่องในโอกาสทรงได้รับการทูลเกล้าทูลกระหม่อมถวายเครื่องอิสริยาภรณ์รัฐมิตราภรณ์แห่งสาธารณรัฐประชาชนจีน(Friendship Medal of the People's Republic of China)ซึ่งรัฐบาลจัดถวายณตึกสันติไมตรีทําเนียบรัฐบาลพลเอกประยุทธ์จันทร์โอชานายกรัฐมนตรีและนางนราพรจันทร์โอชาภริยาพร้อมนายดิสทัตโหตระกิตย์เลขาธิการนายกรัฐมนตรีเฝ้าฯรับเสด็จโดยภริยานายกรัฐมนตรีทูลเกล้าฯถวายมาลัย
จากนั้นนายกรัฐมนตรีขอพระราชทานพระราชานุญาตกราบบังคมทูลถวายพระพรชัยมงคลในงานสโมสรสันนิบาตเฉลิมพระเกียรติสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเนื่องในโอกาสได้รับการทูลเกล้าฯถวายเครื่องอิสริยาภรณ์รัฐมิตราภรณ์แห่งสาธารณรัฐประชาชนจีนใจความดังนี้
"ข้าพระพุทธเจ้าพลเอกประยุทธ์จันทร์โอชานายกรัฐมนตรีในนามของคณะรัฐมนตรีคู่สมรสคณะทูตานุทูตข้าราชการและพสกนิกรชาวไทยทุกหมู่เหล่ามีความปลาบปลื้มปีติเป็นล้นพ้นที่วันนี้ใต้ฝ่าละอองพระบาทเสด็จพระราชดําเนินมาในงานสโมสรสันนิบาตเฉลิมพระเกียรติฯที่รัฐบาลจัดขึ้นเนื่องในโอกาสที่ใต้ฝ่าละอองพระบาททรงได้รับการทูลเกล้าทูลกระหม่อมถวายเครื่องอิสริยาภรณ์รัฐมิตราภรณ์แห่งสาธารณรัฐประชาชนจีน
ตลอดระยะเวลาที่ผ่านมาปวงข้าพระพุทธเจ้าต่างประจักษ์ชัดแจ้งในพระราชกรณียกิจด้านการต่างประเทศของใต้ฝ่าละอองพระบาทที่มีพระราชหฤทัยมุ่งมั่นในการกระชับและเจริญสัมพันธไมตรีกับนานาประเทศโดยเฉพาะอย่างยิ่งกับสาธารณรัฐประชาชนจีนจนได้รับการยกย่องว่าทรงเป็น“ทูตสันถวไมตรี”ทรงส่งเสริมมิตรภาพและความร่วมมือไทย-จีนทั้งในด้านวัฒนธรรมการศึกษาและด้านอื่นๆทั้งนี้การเสด็จพระราชดําเนินเยือนต่างประเทศนอกจากจะเป็นการทรงงานเพื่อเสริมสร้างความเข้าใจอันดีระหว่างประเทศแล้วยังได้ทรงนําความรู้จากการที่ได้ทอดพระเนตรกิจการด้านต่างๆทั้งสังคมวัฒนธรรมและความก้าวหน้าทางวิทยาการตลอดจนการได้ทรงสนทนาแลกเปลี่ยนความคิดเห็นกับผู้นําประเทศนักวิชาการในหลากหลายสาขามาปรับใช้ในการทรงงานในประเทศไทยก่อเกิดคุณูปการต่อชาติบ้านเมืองเสมอมานับเป็นพระมหากรุณาธิคุณอันหาที่สุดมิได้
การที่นานาอารยประเทศได้ทูลเกล้าทูลกระหม่อมถวายรางวัลและเครื่องอิสริยาภรณ์จากต่างประเทศนั้นแสดงให้เห็นถึงสายธารแห่งไมตรีจิตของใต้ฝ่าละอองพระบาทที่แผ่ไปยังนานาประเทศและสร้างสัมพันธภาพระหว่างประเทศไทยกับนานาประเทศให้แน่นแฟ้นมากยิ่งขึ้นด้วยพระปรีชาสามารถอันล้ําเลิศเป็นที่ประจักษ์แก่ชาวไทยและชาวต่างประเทศโดยถ้วนหน้าควรที่คนในชาติจักได้ยึดถือปฏิบัติเป็นแบบอย่างแนวทางในการสร้างสรรค์ความเจริญก้าวหน้าให้แก่ชาติบ้านเมืองต่อไป
เนื่องในโอกาสอันเป็นมหามงคลยิ่งนี้ข้าพระพุทธเจ้าขอพระราชทานถวายพระพรชัยมงคลขออํานาจคุณพระศรีรัตนตรัยและอํานาจสิ่งศักดิ์สิทธิ์ในสากลโปรดดลบันดาลประทานชัยมงคลให้ใต้ฝ่าละอองพระบาททรงพระเจริญมีพระชนมายุยิ่งยืนนานทรงพระเกษมสําราญพระเกียรติคุณแผ่ไพศาลมีพระราชประสงค์จํานงหมายสิ่งใดขอจงสัมฤทธิ์และสําเร็จศุภผลดังพระราชหฤทัยปรารถนาทุกประการ
ณวาระนี้ข้าพระพุทธเจ้าขอพระราชทานพระราชานุญาตเชิญชวนผู้มีเกียรติที่มาร่วมในงานสโมสรสันนิบาตเฉลิมพระเกียรติณที่นี้ดื่มถวายพระพรชัยมงคลแด่สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเพื่อความสิริสวัสดิ์พิพัฒนมงคลสืบไป
ด้วยเกล้าด้วยกระหม่อม”
เสร็จแล้วดนตรีบรรเลงเพลงสรรเสริญพระบารมี
ในการนี้สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีทรงลงพระนามาภิไธยในสมุดเยี่ยมของรัฐบาลโดยนายกรัฐมนตรีทูลเกล้าฯถวายของที่ระลึกที่รัฐบาลทูลเกล้าฯถวาย
เมื่อได้เวลาอันสมควรสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีประทับรถยนต์พระที่นั่งเสด็จพระราชดําเนินกลับโดยมีนายกรัฐมนตรีและภริยาและเลขาธิการนายกรัฐมนตรีส่งเสด็จ
.......................................
กลุ่มประชาสัมพันธ์และเผยแพร่ สํานักโฆษก